Duncan Sandys

Duncan Edwin Sandys, baron Duncan-Sandys (født 24. januar 1908 i Manor House ved Sandford Orcas i Dorset, død 26. november 1987) var en britisk politiker og statsråd i flere konservative regjeringer. Han grunnla Europabevegelsen i Storbritannia. Han var svigersønn av Winston Churchill.

Liv og virke

Bakgrunn
Sandys var sønn av George Sandys, et konservativt medlem av House of Commons (1910-18). Morenvar  Mildred Helen Cameron. Sandys' parents foreldre ble skilt i januar 1921 da han var tolv år gammel. Moren giftet seg på nytt i oktober samme år, med Frederick Hamilton Lister, og ble Mildred Helen Lister. 

Han ble sendt til kostskoleutdannelse på Eton College og studerte deretter ved Magdalen College ved University of Oxford.

Diplomat
Sandys påbegynte sin karriere som diplomat i 1930. Han virket ved den britiske ambassade i Berlin. 

I 1935 giftet han sig med Winston Churchills datter Diana, som da var nettopp var fraskilt fra baron John Milner Bailey.  Sandys ekteskap med Diana resulterte i tre barn – blant dem skulptøren Edwina Sandys – og varte frem til skilsmisse i 1960.

Andre verdenskrig
Under andre verdenskrig kjempet han med de britiske ekspedisjonsenheter mot de tyske innvaderende styrker i Norge og ble da såret; resten av livet med gåproblemer. Hans svigerfar gav ham derfor i 1941 et regjeringsembede som finansstatssekretær i War Office.

Sandys ble i 1943 bemyndiget å lede et prosjekt som gikk ut på å rydde unna eller minimere skadene fra tyske rakettvåpen. Ved Peenemünde lå det i perioden 1937–1943 to rakettforskningsanlegg: Heeresversuchsanstalt eller «Peenemünde-Ost» som utviklet V-2, den andre var «Erprobungsstelle der Luftwaffe Peenemünde-West» som utviklet V-1, en aerodynamisk robot. Sandys klarte å få gjennomslag for bombinger av Peenemünde i 1943, og til å sørge for et kraftig utbygd luftvernsforsvar langs den engelske sørkysten med oppgaven å uskadeliggjøre V-1-raketter.

Etterkrigstiden
Etter andre verdenskrig innehadde Sandys årene 1951–64 en rekke ministerposter i konservativw regjeringer. Han hadde blant annet ansvaret for avviklingen av et betydeli antall britiske kolonier.

1969-1984 var Duncan Sandys president i Europa Nostra og virket aktivt for bygningsvern og deh europeiske kulturarvs bevaring.

Sandys var medlem av Order of the Companions of Honour og av Det kongelige råd.

Referanser

Litteratur
 Maurice Cowling: The Impact of Hitler – British Policies and Policy 1933–1940, Cambridge University Press, 1975, p. 415, .

Eksterne lenker 
 
 

Britiske ministre
Britiske forsvarsministre
Britiske parlamentsmedlemmer
Medlemmer av Det kongelige råd (Storbritannia)
Spencer-Churchill-slekten
Order of the Companions of Honour
Britiske diplomater
Personer fra distriktet West Dorset